7859 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

19 ΟΚΤΩΒΡΙΟΥ 1989 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

809 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κήρυξη εκτελεστής της αριθ. 36/89 απόφασης του ΔΔΔΔ Αθηνών 
που αφορά τους όρους αμοιβής και εργασίας των Τεχνολόγων 
Μηχανικών Βιομηχανίας πτυχιούχων Ανωτέρω Σχολών. ... 1 

Κήρυξη εκτελεστής της αριθ. 38/89 απόφασης του ΔΔΔΔ Αθηνών 
που αφορά τους όρους αμοιβής και εργασίας των εργαζομένων 
σε βιομηχανικές επιχ/σεις κατασκευής και επεξεργασίας τεχνι¬ 
τών σανίδων. 2 

Κήρυξη εκτελεστής της αριθ. 1/89 απόφασης του ΔΔΔΔ Πατρών 
που αφορά τους όρους αμοιβής και εργασίας του με σχέση εργα¬ 
σίας ιδιωτικού δικαίου απασχολούμενου προσωπικού που ανήκει 


στο Σωματείο εργαζομένων 203 ΚΕΑ» . 3 

Συλλογική Σύμβαση Εργασίας της από 28.9.89 περί των όρων 
αμοιβής και εργασίας των Μουσικών που εργάζονται στην Ορ-, 
χήστρα της Εθνικής Λυρικής Σκηνής. 4 

Συλλογική Σύμβαση εργασίας της από 25.9.89 περί των όρων 
αμοιβής και εργασίας των μελών της Πανελλήνιας Ένωσης Πο¬ 
λιτικών Υπαλλήλων Προστασίας Θαλασσίου Περιβάλλοντος . . 5 


Συλλογική Σύμβαση Εργασίας της από 6.6.89 των πτυχιούχων ερ¬ 
γοδηγών χημικών που απασχολούνται στις πάσης φύσεως βιο- 
μηχανικές, βιοτεχνικές και λοιπές επιχειρήσεις που εδρεύουν ή 


λειτουργούν στη Β. Ελλάδα. 6 

Συλλογική Σύμβαση Εργασίας της από 21.9.89 περί των όρων 
αμοιβής και εργασίας των ηθοποιών των α) Εθνικού Θεάτρου 
και β) Κρατικού Θεάτρου Β. Ελλάδας. 7 

Παράταση αναστολής ισχύος διατάξεων του Μεταλλευτικού Κώ¬ 
δικα για την νήσο Μύκονο. 8 

Παράταση αναστολής ισχύος διατάξεων του Μεταλλευτικού Κώ¬ 
δικα για περιοχές ερευνητέες από το Δημόσιο στον Νομό Ροδό¬ 
πης. 9 


«Μεταφορά του Ιδιωτικού Δημ. Σχολείου «Μ. Αηδονοπούλου». . . 10 


Σύσταση ίδιου Νομικού προσώπου με την επωνυμία «Σχολική επι¬ 
τροπή 1ου και 2ου Γυμνασίου και Λυκείου Καματερού», Ν. Δυτ. 
Αττικής. ..11 

Τροποποίηση της συστατικής πράξης του Ν.Π. με την επωνυμία 
«ΠΝΕΥΜΑΤΙΚΟ ΚΕΝΤΡΟ ΠΟΛΙΧΝΗΣ».12 

Σύσταση Κοινοτικού νομικού προσώπου με το όνομα Σχολική Επι¬ 
τροπή Δημοτικού Σχολείου και Νηπιαγωγείου Κοινότητας Πε- 
νταλόφου Ν. Θεσσαλονίκης.13 

Σύσταση Κοινοτικού νομικού προσώπου με το όνομα Σχολική Επι¬ 
τροπή Δημοτικού Σχολείου και Νηπιαγωγείου Κοινότητας 
Απολλωνίας..14 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 17816 (1) 

Κήρυξη εκτελεστής της αριθ. 36/89 απόφασης του ΔΔΔΔ Αθηνών που 
αφορά τους όρους αμοιβής και εργασίας των Τεχνολόγων Μηχανι¬ 
κών Βιομηχανίας πτυχιούχων Ανωτέρων Σχολών. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις της παρ. 1 του άρθρου 20 του Ν. 3239/55, όπως αυ¬ 
τές τροποποιήθηκαν με τα Ν.Δ. 3755/57 και 1198/72, αποφασί¬ 
ζουμε: 

Κηρύσσουμε εκτελεστή την αριθ. 36/1989 απόφαση του ΔΔΔΔ Αθη¬ 
νών που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στους: Σύνδεσμο ελληνικών βιομηχανιών και 
στον Σύλλογο Τεχνικών επιστημόνων Βιομηχανίας που αφορά τους 
όρους αμοιβής και εργασίας των Τεχνολόγων μηχανικών Βιομηχανίας 
Πτυχιούχων Ανωτέρων Σχολών και της οποίας το διατακτικό έχει ως 

εξής: 

1. Στις διατάξεις της απόφασης αυτής υπάγονται οι τεχνολόγοι μη¬ 
χανικοί απόφοιτοι Μικρού Πολυτεχνείου, ΚΑΤΕΕ, ΤΕΙ και ισοτίμων με 
αυτές σχολών του εσωτερικού και του εξωτερικού των ειδικοτήτων Μη¬ 
χανολόγων, Ηλεκτρολόγων, Ηλεκτρονικών, ναυπηγών. Τεχνολόγων 
τροφίμων, Κλωστοϋφαντουργών που απασχολούνται σε βιομηχανικές 
επιχειρήσεις οποιουδήποτε είδους σε ολόκληρη τη χώρα. 

2. Οι βασικοί μηνιαίοι μισθοί των εργαζομένων της παρούσας καθο¬ 
ρίζονται ως ακολούθως: 


Έτη υπηρεσίας 

Δ ΡΧ· 

0- 1 

18.000 

1- 3 

20.000 

3- 6 

21.800 

6- 9 

23.500 

9-12 

25.200 

12-15 

26.800 

15-18 

28.400 

18-21 

29.900 

22 

31.400 

23 

31.900 

24 

32.400 

25 

32.900 

26 

33.400 

27 

33.900 

28 

34.400 

29 

34.900 

30 

35.400 

31 

35.900 


3. Ως υπηρεσία νοείται η από της κτήσεως του πτυχίου άσκηση του 
επαγγέλματος του Υπομηχανικού Τεχνολόγου μηχανικού και η προϋ¬ 
πηρεσία σε οποιοδήποτε εργοδότη στην ειδικότητα. Η προϋπηρεσία 

αποδεικνύεται με πιστοποιητικά των προηγουμένων εργοδοτών και η 
άσκηση αυτοτελούς επαγγέλματος με βεβαίωση του αρμοδίου οικονομι¬ 
κού εφόρου ή άλλης αρχής που να βεβαιώνει το χρόνο της ασκήσεως αυ¬ 
τής^ 

4. Χορηγείται επίδομα γάμου σε όλες τους εργαζόμενους ανεξαρτή¬ 
τως φύλου σε ποσοστό 10% υπολογιζόμενο επί των παραπάνω κατω- 
τάτων ορίων βασικών μηνιαίων μισθών και σύμφωνα με το άρθρο 20 
του Ν. 1849/89. 

5. Χορηγείται επίδομα υπεύθυνης θέσης σε ποσοστιό 10% επί του 
βασικού μισθού και εφόσον κατά το νόμο ορίζεται κάποιος εκ των εργα¬ 
ζομένων της παρούσας υπεύθυνος τμήματος. 

6. Στους εργαζόμενους που αφορά η παρούσα χορηγείται επίδομα 
ανθυγιεινής εργασίας σε ποσοστό επί του βασικού μισθού ίσο με εκείνο 
που χορηγείται από τον εργοδότη σε άλλους εργαζόμενους στους ίδιους 
χώρους όπου εργάζονται αυτοί. 

7. Χορηγείται επίδομα ξένης γλώσσας σε ποσοστό 5% επί του βασι¬ 
κού μισθού στους εργαζομένους που γνωρίζουν μία ή περισσότερες ξένες 
γλώσσες, εφόσον η επιχείρηση ζητεί σαν προϋπόθεση πρόσληψής τους 
τη γνώση ξένης γλώσσας και με την προϋπόθεση αυτή τους προσλαμβά¬ 
νει ή εάν η φύση της εργασίας τους επιβάλλει να χρησιμοποιούν ξένες 
γλώσσες για την εκτέλεσή της. 

8. Στους εργαζόμενους που αφορά η παρούσα χορηγείται διορθωτικό 
ποσά ανάλογο με το ύψος των συνολικών αποδοχών τους ως εξής: 

α) Για σύνολο αποδοχών μέχρι ποσού 20.000 δρχ, 5.000 το μήνα. 

β) Για σύνολο αποδοχών από δρχ. 20.001 μέχρι 25.000 δρχ. 

4.500 το μήνα. 

γ) Για σύνολο αποδοχών από δρχ. 25.Ό01 μέχρι 30.000 δρχ. 

4.Ό00 το μήνα. 

δ) Για σύνολο αποδοχών από δρχ. 30.001 μέχρι 35.000 δρχ. 

3.500 το μήνα. 

ε) Για σύνολο αποδοχών από δρχ. 35.001 μέχρι 40.000 δρχ. 3.000 
το μήνα. - - 

στ) Για σύνολο αποδοχών από δρχ. 40.001 μέχρι 45.000 δρχ. 

2.500 το μήνα. 

ζ) Για σύνολο αποδοχών από δρχ. 45.001 μέχρι 50.000 δρχ. 2.000 
το μήνα. 

η) Στις συνολικές αποδοχές άνω των 50.000 δρχ. δεν χορηγείται 
διορθωτική αύξηση. 

Για εργαζόμενους με αποδοχές από 20.000 δρχ. μέχρι 20,500 από 
25.000 μέχρι 25.500, από 30.000 δρχ. μέχρι 30.500 δρχ., από 
40.000 δρχ. μέχρι 40.500, από 45.000 δρχ. μέχρι 45.500 και από 
50.000 μέχρι 52.000, χορηγείται διορθωτικό ποσά τόσο ώστε μαζί με 
αυτό οι αποδοχές τους να φτάνουν το ποσό των 25.000 δρχ., των 

29.500 δρχ. των 34.000 δρχ., των 38.500 δρχ., των 43.000 δρχ,, 
των 47.500 δρχ. και των 52.000 δρχ. αντίστοιχα. 

9. Σαν συνολικές μηνιαίες αποδοχές για την εφαρμογή των διατά¬ 
ξεων της προηγούμενης παραγράφου της αποφάσεως αυτής λαμβάνο- 
νται υπόψη ο βασικός μισθός, το επίδομα πολυετούς υπηρεσίας, το επί¬ 
δομα τριετιών, εφόσον καταβάλλονται τέτοια επιδόματα. 

10. Καθιερώνεται η αρχή της Αυτόματης τιμαριθμικής Αναπροσαρ¬ 
μογής (ΑΤΑ), η οποία θα γίνει σύμφωνα με τις αποφάσεις του Υπουρ¬ 
γού Εθνικής Οικονομίας με τις οποίες καθορίζεται το ποσοστό μεταβο¬ 
λής του δείκτη τιμών καταναλωτή και τα κλιμάκια υπολογισμού της 
ΑΤΑ από 1.5.82 και εφεξής. 

11. Για τον υπολογισμό της ΑΤΑ θα ληφθούν υπόψη οι αποδοχές της 
παραγράφου 9 της απόφασης αυτής (αποδοχές για τον υπολογισμό του 
διορθωτικού ποσού) καθώς και το διορθωτικό ποσό, το ποσό του επιδό¬ 
ματος γάμου και η ΑΤΑ του προηγούμενου τετραμήνου. 

12. Σε περίπτωση μεταβολής των αποδοχών των παρ. 9 και 11 της 
απόφασης αυτής από οποιαδήποτε αιτία θα γίνεται νέος προσδιορισμός 
του διορθωτικού ποσού και του ποσού της ΑΤΑ σύμφωνα με τις παρα¬ 
πάνω παραγρ. 8 και 10 από τη χρονολογία που επέρχεται η μεταβολή. 

13. Ευνοϊκότερες για τους εργαζομένους ρυθμίσεις που ισχύουν δεν 
καταργούνται με την παρούσα. 

14. Τυχόν καταβαλλόμενες αποδοχές ανώτερες από αυτές που καθο¬ 
ρίζονται με την παρούσα δεν μειώνονται. 

15. Η ισχύς της απόφασης αυτής αρχίζει από 12 Σεπτεμβρίου 
1988. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Οκτωβρίου 1989 

Ο ΥΠΟΥΡΓΟΣ 

I. ΚΟΥΚΙΑΔΗΣ 
-♦- 

Αριθ. 17837 (2) 

Κήρυξη εκτελεστής της αριθ. 38/89 απόφασης του ΔΑΔΑ Αθηνών που 
αφορά τους όρους αμοιβής και εργασίας των εργαζομένων σε βιομη¬ 
χανικές επιχ/σεις κατασκευής και επεξεργασίας τεχνιτών σανίδων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις της παρ. 1 του άρθρου 20 του Ν. 3239/55, όπως αυ¬ 
τές τροποποιήθηκαν με τα Ν.Δ. 3755/57 και 1198/72, αποφασί¬ 
ζουμε: 

Κηρύσσουμε εκτελεστή την αριθ. 38/1989 απόφαση του ΔΔΔΔ Αθη¬ 
νών που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στους: 1) Σύνδεσμο Ελληνικών Β/νιών, 2) 
Σύνδεσμο ΑΕ και ΕΠΕ και στην Ομοσπονδία Βιομηχανικών Εργατοϋ- 
παλληλικών Σωματείων (ΟΒΕΣ) με την οποία επικυρώνεται η 23/89 
απόφαση του ΠΔΔΔ Αθηνών που αφορά τους όρους αμοιβής και εργα¬ 
σίας των εργαζομένων σε βιομηχανικές επιχ/σεις κατασκευής και επε¬ 
ξεργασίας τεχνιτών σανίδων και της οποίας το διατακτικό έχει ως εξής: 

1. Στις διατάξεις της απόφασης αυτής υπάγονται οι εργατ/τες που 
απασχολούνται στις επιχ/σεις παραγωγτής μοριοσανίδων (ΝΟΒΟ¬ 
ΠΑΝ) ινοσανίδων (χάρμποτ ξυλοτέξ) κόντρα-πλακέ καπλαμάδων, πρέ- 
στης ξυλείας καθώς και εργατ/τες απασχολούμενοι σε κάθε παραγωγή 
ή άλλη ξυλουργική εργασία ή εργασία συντήρησης εντός των βιομηχανι¬ 
κών επιχ/σεων, παραγωγής μοριοσανίδων κ.λ.π. 

2. Οι αποδοχές, που βάσει των προϊσχυουσών διατάξεων λαμβάνο- 
νται υπόψη για τον υπολογισμό των προσαυξήσεων λόγω ΑΤΑ όπως 
αυτές έχουν διαμορφωθεί την 31.12.89 με τον υπολογισμό της ΑΤΑ 
του έτους 1986 και 1987 προσαυξάνονται: 

α) Με διορθωτικό ποσοστό ΑΤΑ 4,3% που καθορίστηκε με την Α 
442/Α/8.1.88 απόφαση Υπουργού Εθν. Οικονομίας και 
β) Με πρόσθετη αύξηση εκ ποσοστού 2%. 

3. Οι παραπάνω αποδοχές, όπως διαμορφώνονται με τον υπολογι¬ 
σμό της πρόσθετης αύξησης (2%) καθώς και του διορθωτικού ποσοσού 
ΑΤΑ (4,3%); 

α) Προσαυξάνονται με την ΑΤΑ του πρώτου τετραμήνου 1988 που 
καθορίστηκε σε ποσοστό 4% με την Α 443/Α/20/8.1.88 απόφαση 
του Υπουργού Εθν. Οικονομίας και 

β) Όπως διαμορφώνονται την 30.4.88 θα αναπροσαρμοστούν με 
την ΑΤΑ της 1.5.88 και 

γ) Την 1.9.83 και εφεξής σύμφωνα με τις αποφάσεις του Υπ. Εθν. 
Οικονομίας, με τις οποίες θα καθορίζεται το ποσοστό της ΑΤΑ για τα 
αντίστοιχα τετράμηνα. 

4. Για την χορήγηση της αναπροσαρμογής των αποδοχών λόγω 
ΑΤΑ, που προβλέπονται από την απόφαση αυτή, λαμβάνονται υπόψη τα 
κλιμάκια αποδοχών που καθορίζονται από την 119595/3511/ 
18.12.87 απόφαση Υπουργού Εθν. Οικονομίας. 

5. Στους εργαζόμενους της παρ. 1 που απασχολούνται σε βιομηχανι¬ 
κές επιχ/σεις χορηγείται τρίτη τριετία εκ ποσοστού 5% εφόσον έχουν 
εννέα (9) χρόνια υπηρεσία ή προϋπηρεσία. 

6. Χορηγείται επίδομα γάμου με τις προϋποθέσεις που προβλέπονται 
από τις 10/76, 9/78, 100/79 αποφάσεις ΔΔΔΔ Αθηνών και το άρθρο 
5 της ΕΓΣΣΕ της 14.2.84, όπως τούτο έχει ρυθμιστεί με τις διατάξεις 
του Ν. 1414/84. 

Σε όσες έγγαμες εργαζόμενες γυναίκες δεν καταβάλλετα το επίδομα 
γάμου με βάση τις παραπάνω διατάξεις, χορηγείται επίδομα γάμου επί 
του βασικού μισθού σε ποσοστό 5% και από 1.1.89 σε ποσοστό 10% 
συνολικά. 

7. Όσες διατάξεις της αριθμ. 90/85 αποφ. ΠΔΔΔ Αθηνών δεν έχουν 
τροποποιηθεί, εξακολουθούν να ισχύουν. 

8. Η ισχύς της απόφασης αυτής αρχίζει από 10 Οκτωβρίου 1988. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Οκτωβρίου 1989 

Ο ΥΠΟΥΡΓΟΣ 

I. ΚΟΥΚΙΑΔΗΣ 

Αριθ. 17940 (3) 

Κήρυξη εκτελεστής της αριθ. 1 /89 απόφασης του ΔΔΔΔ Πατρών που 
αφορά τους όρους αμοιβής και εργασίας του με σχέση εργασίας ιδιω¬ 
τικού δικαίου απασχολούμενου προσωπικού που ανήκει στο Σωμα¬ 
τείο εργαζομένων 203 ΚΕΑ», 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου 20 του Ν. 3239/55, όπως 
αυτές τροποποιήθηκαν με τα Ν.Δ. 3755/57 και 1198/72, αποφασί¬ 
ζουμε: 

Κηρύσσουμε εκτελεστή την αριθμ. 1/89 απόφαση του ΔΔΔΔ Πα¬ 
τρών που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στα Υπουργεία Οικονομικών και Εθνικής 
Άμυνας αφενός και στο Σωματείο Εργαζομένων 203 ΚΕΑ αφετέρου 
που αφορά τους όρους αμοιβής και εργασίας του με σχέση εργασίας ιδι¬ 
ωτικού δικαίου απασχολουμένου προσωπικού που ανήκει στο παρα¬ 
πάνω Σωματείο και της οποίας το διατακτικό έχει ως εξής: 

• 1. Τα κατώτερα όρια βασικών μισθών και ημερομισθίων του με 
σχέσή εργασίας ιδιωτικού δικαίου απασχολουμένου προσωπικού που 
ανήκει στο «Σωματείο εργαζομένων 203 ΚΕΑ» τα προβλεπόμενα από 
την 5.9.1984 ΣΣΕ και τις προηγηθείσες από 14.6.1982, 2,12.1981 
και 19.6.1981 ΕΣΣΕ όπως τα όρια αυτά έχουν διαμορφωθεί κατά την 
ημερομηνία ισχύος της παρούσας απόφασης, αυξάνονται από την ημε¬ 
ρομηνία αυτή κατά ποσοστό εννέα επί τοις εκατό (9%). 

2. Τα κατώτερα όρια μισθών και ημερομισθίων και καθορίζονται 
στην παραγρ. 1, προσαυξάνονται με επίδομα πολυετούς υπηρεσίας 
(τριετών) που ορίζεται σε ποσοστό 10% για την πρώτη και δεύτερη 
τριετία πραγματικής υπηρεσίας ή προϋπηρεσίας ή ασκήσεως αυτοτε¬ 
λούς επαγγέλματος και 5% για τις υπόλοιπες τριετίες και μέχρι δέκα 
(10) τριετίες κατ’ ανώτατο όριο. 

Σαν χρόνος προϋπηρεσίας για τον υπολογισμό του επιδόματος αυτού, 
αναγνωρίζεται και ο χρόνος στρατιωτικής θητείας ως κληρωτού, μετά 
από καταβολή συμπληρωματικής εισφοράς (εξαγορά) και κατόπιν σχε¬ 
τικής εγγράφου αιτήσεως του μισθωτού που υποβάλλεται στον αρμόδιο 
εκκαθαριστή των αποδοχών. Η εισφορά για κάθε αναγνωριζόμενο μήνα 
ορίζεται σε ποσοστό 7% επί του βασικού μηνιαίου μισθού ή των 25 βα¬ 
σικών ημερομισθίων του κάθε μισθωτού, που ισχύουν κατά τον χρόνο 
υποβολής της σχετικής εγγράφου αιτήσεως. Για αναγνώριση χρόνου 
μικρότερου του μηνός καταβάλλεται ανάλογο κλάσμα. Η παραπάνω συ¬ 
νολική εισφορά καταβάλλεται σε ισόποσες μηνιαίες δόσεις και αρχίζει να 
παρακρατείται από τον επόμενο μήνα από την υποβολή της έγγραφης 
αίτησης. 

3. Το προβλεπόμενο από την ΕΣΣΕ της 19.6.1981 επίδομα συζύ¬ 
γου χορηγείται από 1.1.1988 και στις έγγαμες γυναίκες με τις ίδιες 
προϋποθέσεις όπως και στους άνδρες και υπολογίζεται για μεν το χρο¬ 
νικό διάστημα μέχρι 31.12.1988, σε ποσοστό 5% επί των ισχυόντων 
κατά την 31.12.1987 βασικών μισθών και ημερομισθίων, για δε το 
χρονικό διάστημα από 1.1.1989 και εφεξής, σε ποσοστό 10% συνολικά 
επί των εκάστοτε ισχυόντων βασικών μισθών και ημερομισθίων. 

4. Το προβλεπόμενο από την ΕΣΣΕ της 19.6.1981 επίδομα πτυχίου 
αυξάνεται από της ισχύος της παρούσας σε ποσοστό 15% συνολικά γι’ 
αυτούς που έχουν πτυχίο Ανώτατης Σχολής. 

Για τους πτυχιούχους Ανωτέρων Σχολών παραμένει στο ποσοστό 
που είχε καθοριστεί με τις προηγούμενες ρυθμίσεις. 

5. Το προβλεπόμενο από την ΕΣΣΕ της 19.6.1981 ειδικό επίδομα 
υπηρεσίας σε Μονάδες Κορυφών, αυξάνεται από την ημερομηνία ισχύος 
της παρούσας σε 3.000 δρχ. και χορηγείται από τις προβλεπόμενες 
στην παραπάνω ΕΣΣΕ προϋποθέσεις. 

6. Στους μισθωτούς που αφορά η παρούσα χορηγείται ειδική άδεια 
γάμου 8 εργασίμων ημερών, μετά πλήρων αποδοχών. 

7. Σε όσους από τους μισθωτούς που υπάγονται στην παρούσα, απα¬ 
σχολούνται αποκλειστικά ως χειριστές ακτινολογικών μηχανημάτων, 
χορηγείται επί πλέον της κανονικής τους άδειας και ειδική άδεια 15 ερ¬ 
γασίμων ημερών μετά πλήρων αποδοχών. 

8. Στους μισθωτούς που υπάγονται στην παρούσα χορηγούνται οι 
παρακάτω παροχές σε είδος: 

α) Δύο ενδυμασίες εργασίας (φόρμες) κάθε έτος, 
β) Ένα ζευγάρι παπούτσια ασφαλείας από ελαστικό, κάθε έτος, 
γ) Ένα σακάκι ισχυρού ψύχους, κάθε τρία έτη. Όλα τα παραπάνω 
είδη ανήκουν στην κυριότητα του εργοδότη. 


6) Ένα πλαστικό μπουκάλι ή χάρτινο κουτί γάλα παστεριωμένο, για 
κάθε εργάσιμη ημέρα, στη συσκευασία που κυκλοφορεί του μισού κιλού 
ή του μισού λίτρου και σε κάθε περίπτωση σε συσκευασία όχι μικρότερη 
του μισού κιλού ή του μισού λίτρου. 

9. Τυχόν καταβαλλόμενες ανώτερες αποδοχές δεν θίγονται. 

10. Κατά τα λοιπά εξακολουθούν να ισχύουν οι από 5.9.1984, 
14.6.1982, 2.12.1981 και 19.6.1981 Ειδικές Συλλογικές Συμβά¬ 
σεις Εργασίας.* 

11. Η ισχύς της παρούσας αρχίζει από 5.12.1988. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Οκτωβρίου 1989 

Ο ΥΠΟΥΡΓΟΣ 

I. ΚΟΥΚΙ ΑΔΗΣ 

— 4 -- 

Αριθ. 18081 (4) 

Συλλογική Σύμβαση Εργασίας της από 28.9.89 περί των όρων αμοι¬ 
βής και εργασίας των Μουσικών που εργάζονται στην Ορχήστρα της 

Εθνικής Λυρικής Σκηνής. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τ. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74, απο¬ 
φασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε την 29.9.89 και συντάχθηκε το υπ’ αρ. 
242/89 πρακτικό καταθέσεως, της οποίας το περιεχόμενο έχει ως 
εξής: 


ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Περί των όρων αμοιβής και εργασίας των Μουσικών που εργάζονται 
στην Ορχήστρα.της Εθνικής Λυρικής Σκηνής. 

Στην Αθήνα σήμερα 28 Σεπτεμβρίου 1989 οι υπογεγραμμένοι: αφ’ 
ενός Στυλιανός Παναγιώτου υπάλληλος του Γ ενικού Λογιστηρίου του 
Κράτους κοινός εκπρόσωπος του Δημοσίου δυνάμει της αρ. 2009051/ 
835/0022/17.2.1989 Κοινής Υπουργικής Απόφασης των Υπουρ¬ 
γών Οικονομικών και Πολιτισμού και αφετέρου 1) Ηλίας Κολοβός 
Πρόεδρος του Διοικητικού Συμβουλίου και εκ του Καταστατικού νόμι¬ 
μος εκπρόσωπος του Επαγγελματικού Σωματείου με την επωνυμία 
«Σωματείο Εκτελεστών Μουσικών Εθνικής Λυρικής Σκηνής (ΣΕ- 
ΜΕΛΣ)» και 2) Σπυρίδων Ιωάννου Γ ενικός Γ ραμματέας του Διοικητι¬ 
κού Συμβουλίου και νόμιμα εξουσιοδοτημένος να εκπροσωπήσει μαζί με 
τον άνω Πρόεδρο του Διοικητικού Συμβουλίου το αυτό ως άνω Επαγ¬ 
γελματικό Σωματείο και να συνυπογράφει αυτήν εδώ την Ειδική Συλλο¬ 
γική Σύμβαση Εργασίας βάσει της από 12.6.1989 απόφασης του Δ.Σ. 
του Σ.Ε.Μ.Ε.Λ.Σ. συνομολογήσαμε και συναποδεχθήκαμε την σύνταξη 
και υπογραφή της παρούσας Ειδικής Συλλογικής Σύμβασης Εργσίας 
(Ε.Σ.Σ.Ε.) η οποία έχει ως εξής: 

Άρθρο 1 

Στην παρούσα Ειδική Συλλογική Σύμβαση Εργασίας υπάγονται οι 
μουσικοί με οποιαδήποτε σχέση εργασίας (ορισμένου ή αορίστου χρόνου 
ή έργου, μονίμως ή εκτάκτως, με μισθό ή ημερομίσθιο ή κατ’ αποκοπήν 
κ.λπ. για κάλυψη, οργανικής ή όχι θέσης, οριστικά ή πρόσκαιρα ή στιγ¬ 
μιαία κ.λπ.) της ορχήστρας της Εθνικής Λυρικής Σκηνής (Ε.Λ.Σ.). 

Άρθρο 2 

Από 1 η Ιανουάριου 1989, οι αποδοχές που λαμβάνονται υπόψη με 
βάση τις ισχύουσες ρυθμίσεις για τον υπολογισμό της Α.Τ.Α. όπως 
έχουν διαμορφωθεί την 31 Δεκεμβρίου 1988 μαζί με το ποσό που προέ- 
κυψε από τη χορήγηση του διορθωτικού ποσοστού Α.Τ.Α. έτους 1988 
(1,4%) αυξάνονται με την Α.Τ.Α. η οποία θα καταβάλλεται σύμφωνα 
με την αριθμ. Α.Π. 2001854/110/0022/10.1.1989 Κοινή Υπουρ¬ 
γική απόφαση «Κλιμάκωση ποσοστού της Α.Τ.Α. από 1.1.1989» 
(ΦΕΚ 31/Β/17.1.89). 

Άρθρο 3 

Οι βασικοί μηνιαίοι μισθοί του προσωπικού του άρθρου της παρούσας 
Ε.Σ.Σ.Ε. καθορίζονται ως εξής: 




7862 

Από 1.7.1988 

α) Εξάρχοντες 66 289 

β) Κορυφαί Α' 61.347 

γ) Κορυφαίοι Β' 52.289 

8) Μουσικοί Α’ 47.183 


Από 1.1.1989 Από 1.7.1989 
— "69:603 737ΓΠ— 

64.414 69.567 

54.903 59.295 

49.542 53.505 


Άρθρο 4 


Στο άρθρο 1 της από 26 Ιουνίου 1985 Ε.Σ.Σ.Ε του Σ.Ε.Μ.Ε.Λ.Σ. 
προστίθεται παράγραφος β9, που έχει ως εξής: 

β9) Ένας εκτελεστής, κρουστών οργάνων με υποχρέωση να παίζει 
όλα τα κρουστά (μελωδικά, ρυθμικά και τα τύμπανα). 


Άρθρο 5 

Κατά τα λοιπά εξακολουθούν να ισχύουν οι ρυθμίσεις της από 26 Ιου¬ 
νίου 1985 Ε.Σ.Σ.Ε. του Σ.Ε.Μ.Ε.Λ.Σ. κατά τα μέρη που δεν τροπο¬ 
ποιούνται με την παρούσα. 


Η ισχύς της παρούσας, όπου δεν ορίζεται διαφορετικά αρχίζει από 
1.7.1988. 

Η Σ.Σ.Ε. να δημοσιευθεί στην Εφημερίδα της Κυβερνήσεως. 
Αθήνα, 12 Οκτωβρίου 1989 

Ο ΥΠΟΥΡΓΟΣ 

I. ΚΟΥΚΙΑΔΗΣ 
-♦- 

Αριθ. 18080 (5) 

Συλλογική Σύμβαση εργασίας της από 25.9.89 περί των όρων αμοιβής 
και εργασίας των μελών της Πανελλήνιας Ένωσης Πολιτικών 
Υπαλλήλων Προστασίας Θαλασσίου Περιβάλλοντος. 

Ο ΥΠΟΥΡΓΟΣ ΕΡΓΑΣΙΑΣ * 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/89, 1198/72 και 73/74, απο¬ 
φασίζουμε: 

Να δημοσιευθεί στην Εφημερίδα της Κυβέρνησης η πιο πάνω ΣΣΕ, η 
οποία μας κατατέθηκε την 29.9.89 και συντάχθηκε το υπ’ αρ. 240/89 
πρακτικό καταθέσεως, της οποίας το περιεχόμενο έχει ως εξής: 


ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Περί των όρων αμοιβής και εργασίας των μελών της Πανελλήνιας 

Ένωσης Πολιτικών Υπαλλήλων Προστασίας Θαλασσίου Περιβάλ¬ 
λοντος. 

Στην Αθήνα σήμερα 25 Σεπτεμβρίου 1989 οι υπογεγραμμένοι: 

α) Κων/νος Μπαζιώτης υπάλληλος του Γενικού Λογιστηρίου του 
Κράτους εκπρόσωπος του Δημοσίου δυνάμει της αρ. 2013507/1210/ 
0022/9.2.1989 απόφασης του Υπουργού Οικονομικών. 

β) Παναγιώτης Αγγελής Πρόεδρος της Πανελλήνιας Ένωσης Πολι¬ 
τικών Υπαλλήλων Προστασίας Θαλασσίου Περιβάλλοντος του Υπ. 
Εμπορικής Ναυτιλίας (ΠΕΠΥ/ΠΘΑΠ) ναμϊμως εξουσιοδοτημένος δια 
του από 15.5.89 πρακτικού συνεδρίασης του Διοικητικού Συμβουλίου 
της παραπάνω Ένωσης, συνομολογήσαμε και συναποφασίσαμε τη σύ¬ 
νταξη και υπογραφή της παρούσας Ειδικής Συλλογικής Σύμβασης Ερ¬ 
γασίας (ΕΣΣΕ) η οποία έχει ως κατωτέρω. 

Άρθρο 1 

Στην παρούσα Ειδική Συλλογική Σύμβαση Εργασίας υπάγεται το 
προσωπικό που υπηρετεί με σχέση Εργασίας Ιδιωτικού Δικαίου στο 
ΥΕΝ - Δ/νση Προστασίοις θαλασσίου Περιβάλλοντος, που είναι μέλη 
της Πανελλήνιας Ένωσης Πολιτικών Υπαλλήλων Προστασίας Θαλασ¬ 
σίου Περιβάλλοντος (ΠΕΠΥ/ΠΘΑΠ). 

Άρθρο 2 

Από 1η Ιανουάριου 1989, οι αποδοχές που λαμβάνονται υπόψη με 
βάση τις ισχύουσες ρυθμίσεις για τον υπολογισμό της Α.Τ.Α. όπως 
έχουν διαμορφωθεί την 31η Δεκεμβρίου 1988, μαζί με το ποσό που 
προέκυψε από τη χορήγηση του διορθωτικού ποσοστού Α.Τ.Α, έτους 
1988 (1,4%) αυξάνονται με την Α.Τ.Α. η οποία θα καταβάλλεται σύμ¬ 


φωνα με την αριθμ. Α.Π. 2001854/110/0022/10.1.1989 Κοινή 
Υπουργική απόφαση «Κλιμάκωση ποσοστού της Α.Τ.Α. από 
1.1.1989» (ΦΕΚ 31/Β/17.1.89). 

Άρθρο 3 

Οι βασικοί μηνιαίοι μισθοί του προσωπικού του άρθρου 1 της παρού¬ 
σας Ε.Σ.Σ.Ε. καθορίζονται ως εξής: 

α) Πολιτικοί υπάλληλοι Υ.Ε.Ν./Δ/νσης Προστασίοις Θοιλασσίου Πε¬ 
ριβάλλοντος (κατώτερα πληρώματα Εμπορικού Ναυτικού) δρχ. 
30.000. 

β) Τεχνικοί σύμβουλοι Επιθεώρησης πλοίων δρχ. 41.950. 

Άρθρο 4 

Χορηγείται στο παραπάνω προσωπικού (άρθρο 1 της παρούσοις 
Ε.Σ.Σ.Ε.) επίδομα πολυετίας από ποσοστό 10% για κάθε τριετία και 
μέχρι τρεις (3) τριετίες. Ως προϋπηρεσία για τους πολιτικούς υπαλλή¬ 
λους (κατώτερα πληρώματα Εμπορικού Ναυτικού) λαμβάνεται υπόψη 
εκτός της υπηρεσίας στο Υ.Ε.Ν. και η ναυτική τους υπηρεσία στη θά¬ 
λασσα. 

Άρθρο 5 

Προκειμένου περί του προσωπικού προστασίοις Θοιλασσίου Περιβάλ¬ 
λοντος του Υ.Ε.Ν. ασφαλισμένου στο Ν.Α.Τ., η επιπλέον διαφορά των 
ασφαλιστικών εισφορών προς το Ν.Α.Τ., Κ.Ε.Α.Ν., Ε.Ν., Ε.Λ.Ο.Ε.Ν 
και Τ.Π.Α.Ε.Ν., που προέκυψε από 1η Μαΐου 1982, συνεπεία του συ¬ 
στήματος υπολογισμού τους, με αποτέλεσμα τη συνεχή μείωση των 
αποδοχών τους και προς αποφυγή περαιτέρω μειώσεως, κοιλύπτεται 
από τον εργοδότη τους. 

Οι άνω ασφαλιστικές εισφορές που καταβλήθηκαν από τους εργαζό¬ 
μενους μέχρι την 1η Ιανουάριου 1988 θεωρείται ότι καλώς καταβλή¬ 
θηκαν από αυτούς. 

Άρθρο 6 

Ως προς το διορθωτικό ποσό και το επίδομα συζύγου (γάμου) ισχύουν 
τ’ αναφερόμενα στις προϊσχύουσες διατάξεις. 

Άρθρο 7 

Οποιαδήποτε ρύθμιση (εκτός του προηγούμενου άρθρου) που αναφέ- 
ρεται στη μισθοδοσία του εν λόγω προσωπικού, καταργείται. 

Άρθρο 8 . 

Η ισχύς της παρούσας Ε.Σ.Σ.Ε. αρχίζει από 1η Ιανουάριου 1989. 

Η ΣΣΕ να δημοσιευθεί στην Εφημερίδας της Κυβερνήσεως. 

Αθήνα, 12 Οκτωβρίου 1989 

Ο ΥΠΟΥΡΓΟΣ 

I. ΚΟΥΚΙΑΔΗΣ 

- -4 -- 

Αριθ. 18079 (6) 

Συλλογική Σύμβαση Εργασίας της από 6.6.89 των πτυχιούχων εργο¬ 
δηγών χημικών που απασχολούνται στις πάσης φύσεως βιομηχανι¬ 
κές, βιοτεχνικές και λοιπές επιχειρήσεις που εδρεύουν ή λειτουργούν 

στη Β. Ελλάδα. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74, απο¬ 
φασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε την 29.9.89 και συντάχθηκε το υπ’ αρ.- 
239/89 πρακτικό καταθέσεως, της οποίας το περιεχόμενο έχει ως 
εξής: 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Στην Θεσσαλονίκη σήμερα την 6 Ιουνίου 1989 μεταξύ αφ’ ενός του 
«Συνδέσμου Βιομηχανιών Βορείου Ελλάδος», νομίμως εκπροσωπουμέ- 
νου από τον Άγγελο Μπίλλη και αφ’ ετέρου του «Συνδέσμου Πτυχιού¬ 
χων εργοδηγών χημικών Βορείου Ελλάδος», νομίμως εκπροσωπούμε¬ 
νου από τους 1) Χρήστο Χαραλαμπίδη, Πρόεδρο, 2) Άγγελο Χατζηδη- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

μητριού, Αντιπρόεδρο και 3) Ευάγγελο Ξοπλάκη, Γενικό Γραμματέα, 
νομίμως εξουσιοδοτημένους, συμφωνήθηκαν και έγιναν αποδεκτά τα 
ακόλουθα: 


ΚΕΦΑΛΑΙΟ 1 

Στην παρούσα Συλλογική Σύμβαση Εργασίας υπάγονται οι Πτυχιού- 
χοι Εργοδηγοί Χημικοί που απασχολούνται στις πάσης φύσεως Βιομη¬ 
χανικές, Βιοτεχνικές και λοιπές επιχειρήσεις που εδρεύουν ή λειτουρ¬ 
γούν στη Βόρεια Ελλάδα. 

ΚΕΦΑΛΑΙΟ 2 


Βασικοί Μισθοί. 

Τα κατώτατα όρια των βασικών μηνιαίων μισθών των ανωτέρω μι¬ 
σθωτών που συνδέονται με τις πιο πάνω κατηγορίες επιχειρήσεων με 
συμβάσεις εξηρτημένης εργασίας ιδιωτικού δικαίου που εδρεύουν ή λει¬ 
τουργούν στη Βόρεια Ελλάδα, καθορίζονται ως ακολούθως: 


έως 30.6.1989 

και εφεξής 

62.260 

67.920 

66.000 

72.000 

68.090 

74.280 

70.125 

76.500 

73.865 

80.580 

77.605 

84.660 


Από 1.1.1989 Από 1.7.1989. 

1. Κατά την πρόσληψη και μέχρι αυμπληρώσεως 
ενός έτους εργασίας δρχ. 

2. Από τη συμπλήρωση 1 έτους και μέχρι συμπλη- 
ρώσεως 2 ετών δρχ. 

3. Κατά το 3ο και μέχρι αυμπληρώσεως 4 ετών 

δρχ· 

4. Κατά το 5ο και μέχρι αυμπληρώσεως 6 ετών 

δ ΡΧ· 

5. Κατά το 7ο και μέχρι αυμπληρώσεως 8 ετών 

δρχ· 

6. Κατά το 9ο και μέχρι αυμπληρώσεως 10 ετών 
δρχ. 

7. Για υπηρεσία πλέον των 10 ετών, μετά τη συμπλήρωση δηλαδή 
10 ετών εργασίας, ο ανωτέρω βασικός μισθός της 6ης κατηγορίας θα 
αυξάνεται περαιτέρω με τη συμπλήρωση κάθε έτους υπηρεσίας κατά 
1.300 δρχ. το χρόνο. 

8. Σαν προϋπηρεσία νοείται η εργασία που παρασχέθηκε ως εργοδη¬ 
γού βοηθού Χημικού σε οποιοδήποτε εργοδότη, φυσικό ή νομικό πρό¬ 
σωπο Δημοσίου ή Ιδιωτικού Δικαίου, αποδεικνυομένη με βεβαίωση του 
εργοδότου που θεωρείται από τον Σύνδεσμο Εργοδηγών Χημικών Βο¬ 
ρείου Ελλάδος. 

9. Στους παραπάνω βασικούς μισθούς έχουν ενσωματωθεί τόσο τα 
διορθωτικά ποσά που χορηγούνται μέχρι την 1.1.1989 όσο και τα ποσά 
της Α.Τ.Α. που χορηγήθηκαν συνολικά από 1.1.1984 μέχρι 

31.12.1988 και όσα θα χορηγηθούν συνολικά μέχρι και την 

31.12.1989 συμπεριλαμβανομένην, 


ΚΕΦΑΛΑΙΟ 3 

Επιδόματα: Οι ανωτέρω βασικοί μηνιαίοι μισθοί προσαυξάνονται πε¬ 
ραιτέρω με τα κατωτέρω επιδόματα: 

1. Επίδομα Γάμου: 

Παρέχεται επίδομα γάμου: α) στους έγγαμους άρρενας μισθωτούς σε 
ποσοστό 1 0 % ανεξαρτήτως εάν η σύζυγος αυτών εργάζεται ή συνταξιο- 
δοτείται και β) στις έγγαμες εργαζόμενες γυναίκες ανεξαρτήτως αν ο 
σύζυγος αυτών εργάζεται ή συνταξιοδοτείται. 

Κατά τον ίδιο τρόπο οι βασικοί άνω μηνιαίοι προσαυξάνονται σε πο¬ 
σοστό 5% για κάθε τέκνο και μέχρι 3 (τρία) εν όλω, μέχρι της αυμπλη¬ 
ρώσεως του 20ου έτους της ηλικίας αυτών, ανεξαρτήτως φύλλου, εφ’ 
όσον τα τέκνα αυτά είναι άγαμα και δεν εργάζονται, ενώ για τα απουδά- 
ζοντα τέκνα μέχρι της αυμπληρώσεως του 25ου έτους της ηλικίας των. 

2. Επίδομα ανθυγιεινής εργασίας: 

Πτυχιούχοι εργοδηγοί χημικοί απασχολούμενοι σε επιχειρήσεις στο 
προσωπικό των οποίων χορηγείται επίδομα ανθυγιεινής εργασίας ή επί¬ 
δομα ειδικών συνθηκών δια Συλλογικών Συμβάσεων Εργασίας ή δια 
διαιτητικών αποφάσεων ή δια άλλων διατάξεων, δικαιούνται και αυτοί 
το ανωτέρω επίδομα που χορηγείται εις το λοιπό προσωπικό των επι¬ 
χειρήσεων αυτών, ασχέτως του χρόνου απασχολήοεως των εις τους 
αντιστοίχους χώρους. Το επίδομα αυτό εφ’ όσον ορίζεται σε ποσοστό, 
υπολογίζεται επί των άνω στο Κεφάλαιο 2, οριζομένων κατωτάτων βα¬ 
σικών μηνιαίων μισθών. 

Το επίδομα αυτό δεν συμψηφίζεται στις τυχόν χορηγούμενες ψηλότε¬ 
ρες αποδοχές. 

3. 'Αλλες παροχές σε είδος. 

α) Κάθε εργοδότης υποχρεούται να παρέχει μισό κιλό γάλα ημερη- 
σϊως σε κάθε εργαζόμενο Εργοδηγό Χημικό. 


β) Κάθε εργοδότης υποχρεούται να παρέχει ακόμα, δύο μπλούζες 
λευκές, ένα ζεύγος υποδήματα ασφαλείας κατάλληλα για την φύλαξη 
από την υγρασία και την ηλεκτροπληξία, ένα ζεύγος ελαστικά γάντια 
και ένα ζεύγος γιαλιά προστασίας των ματιών. 

Τα είδη αυτά αντικαθίστανται όταν φθαρούν. 

γ) Κάθε μισθωτός δικαιούται σε περίπτωση τελέσεως γάμου, πέντε 
(5) εργάσιμες ημέρες άδεια*με πλήρεις αποδοχές, η οποία αρχίζει από 
την προηγούμενη της τελέσεως του γάμου ημέρα. 

δ) Σε περίπτωση τοκετού, συζύγου εργαζομένου, ο σύζυγος, δικαιού¬ 
ται 2 (δύο) ημέρες άδεια με αποδοχές την ημέρα του τοκετού και την 
επομένη. Η άδεια αυτή δεν μεταφέρεται σε άλλες ημερομηνίες. 

ε) Πτυχιοΰχος εργοδηγός χημικός εργαζόμενος χωρίς την παρουσία 
επιστήμονος χημικού ή ως υπεύθυνος φυλακής (βάρδιας) ή ως επόπτης 
τμήματος ή ως υπεύθυνος ποιοτικού ελέγχου, δικαιούται επιδόματος 
ηυξημένης ευθύνης σε ποσοστό 10% επί των άνω βασικών μηνιαίων μι¬ 
σθών. 

στ) II παρούσα Συλλογική Σύμβαση Εργασίας ισχύει και επί των' 
ενεργούντων ως εργοδηγών Χημικών, με την ιδιότητα αυτή προσλη- 
φθέντων ή απασχολουμένων στον ποιοτικό έλεγχο του παραγομένου 
προϊόντος. 

ζ) Σε κάθε περίπτωση οι δια της παρούσης αποφάσεως καθοριζόμενοι 
βασικοί μισθοί δεν δύνανται να υπολείπονται των εκάστοτε ισχυόντων 
γενικών κατωτάτων ορίων μισθών που ορίζονται με την Εθνική Γ ενική 
Σ.Σ.Ε. 

η) Τυχόν καταβαλλόμενες βασικές αποδοχές ή επιδόματα, ανώτερες 
από τις οριζόμενες με την παρούσα Σ.Σ.Ε., δεν μπορούν να μειωθούν ή 
να μεταβληθούν και θα εξακολουθήσουν ισχύοντες οι ευνοϊκότεροι όροι. 

ΚΕΦΑΛΑΙΟ 4 

Γενικοί όροι: 

1. Οι εργοδότες υποχρεούνται να παρακρατούν από τους εργαζομέ¬ 
νους σ’ αυτούς μισθωτούς του ανωτέρω κλάδου, τις μηνιαίες συνδρομές 
όσων εξ αυτών είναι μέλη του σωματείου που αναφέρεται στην αρχή του 
παρόντος και εφ’ όσον δέχονται να παρακρατούνται από αυτούς οι συν¬ 
δρομές, για την οποία αποδοχή τους υποχρεούνται να υποβάλλουν στην 
επιχείρηση που εργάζονται δήλωση του Ν. 105/1969 των ιδίων και 
βεβαίωση του σωματείου περί του ότι είναι μέλη του. 

Τις συνδρομές αυτές οι εργοδότες θα τις καταθέτουν κάθε Ιούλιο καί 
κάθε Ιανουάριο στον ειδικό λογαριασμό ανεγνωρισμένης τραπέζης που 
θα τους γνωρίζει με έγγραφο του το ανωτέρω Σωματείο. Φωτοαντί¬ 
γραφο των σχετικών αποδείξεων καταθέσεως των εισπραχθεισών συν¬ 
δρομών δικαιούται να ζητά το σωματείο από κάθε επιχείρηση. Ο κάθε 
εργοδότης υποχρεούται να χορηγεί στο τέλος κάθε ημερολογιακού 
έτους σε κάθε εργοδηγό χημικό βεβαίωση στην οποία θα βεβαιώνει ότι 
παρεκράτησε τις συνδρομές του έτους, το συνολικόν ποσόν αυτών για 
κάθε εργαζόμενο καθώς και ότι κατέθεσε αυτές υπέρ του άνω σωμα¬ 
τείου στον σχετικό λογαριασμό Τραπέζης που θα ορισθεί από το σωμα¬ 
τείο εγγράφως. 

2. Η ισχύς της παρούσης, άρχεται από της 1 Ιανουάριου 1989. 

Η ΣΣΕ να δημοσιευθεί στην Εφημερίδα της Κυβερνήσεως. 

Αθήνα, 12 Οκτωβρίου 1989 

Ο ΥΠΟΥΡΓΟΣ 

I. ΚΟΥΚΙΑΔΗΣ 

- 4 - 

Αριθ. 18245 (7) 

Συλλογική Σύμβαση Εργασίας της από 21.9.89 περί των όρων αμοι¬ 
βής και εργασίας των ηθοποιών των α) Εθνικού Θεάτρου και β) 

Κρατικού Θεάτρου Β. Ελλάδας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74, απο¬ 
φασίζουμε: 

Να δημοσιευθεί στην Εφημερίδα της Κυβέρνησης η πιο πάνω ΣΣΕ, η 
οποία μας κατατέθηκε την 29.9.89 και συντάχθηκε το υπ’ αρ. 241/89 
πρακτικό καταθέσεως, της οποίας το περιεχόμενο έχει ως εξής: 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Περί των όρων αμοιβής και εργασίας των ηθοποιών των α) Εθνικού θε¬ 
άτρου και β) Κρατικού Θεάτρου Βορείου Ελλάδος. 

Στην Αθήνα σήμερα 21 Σεπτεμβρίου 1989 οι υπογραφόμενοι: 

1) Κων/νος Μπαζιώτης υπάλληλος του Γενικού Λογιστηρίου του 
Κράτους, ενεργώντας ως κοινός εκπρόσωπος των Υπουργείων Οικονο¬ 
μικών και Πολιτισμού και Επιστημών, δυνάμει της αριθμ. 2017038/ 
1840/0022 κοινής υπουργικής απόφασης. 

2) Γεώργιος Σίσκος και Βασίλης Κολοβός αντιπρόεδρος και Αναπλ. 
Γεν. Γραμματέας αντίστοιχα του Σωματείου Ελλήνων Ηθοποιών, νό¬ 
μιμα εξουσιοδοτημένοι δυνάμει της από 28.9.89 εξουσιοδότησης του 
Δ.Σ. του παραπάνω Σωματείου για την υπογραφή της Συλλογικής Σύμ¬ 
βασης εργασίας αυτής, συνομολογήσαμε και συναποδεχτήκαμε τους 
ακόλουθους όρους αμοιβής και εργασίας, που αφορούν τους ηθοποιούς 
του Εθνικού Θεάτρου και του Κρατικού Θεάτρου Βορείου ΕΤλάδος με 
σχέση εργασίοις ιδιωτικού δικαίου. 

Άρθρον Ιον 

Από της ισχύος της Ε.Σ.Σ.Ε. αυτής οι παρακάτω διατάξεις της υπ’ 
αριθμ. 49/1986 απόφασης του Π.Δ.Δ.Δ. Αθηνών και της από 10.8.88 
Ε.Σ.Σ.Ε. τροποποιούνται και αντικαθίστανται ως εξής: 


Άρθρον δον 

Κατά τα λοιπά εξακολουθούν να ισχύουν οι διατάξεις της από 
26.7.1985 Ε.Σ.Σ.Ε., της αριθμ. 49/1986 απόφασης του Π.Δ.Δ.Δ. 
Αθηνών, της από 13.7.87 Ε.Σ.Σ.Ε. και της από 10.8.88 Ε.Σ.Σ.Ε. 
Εφόσον δεν έχουν τροποποιηθεί με την Συλλογική Σύμβαση αυτή. 

Άρθρον 6ον 

Η παρούσα Ειδική Συλλογική Σύμβαση Εργασίας αρχίζει από 1η Ια¬ 
νουάριου 1989. 

Η Σ.Σ.Ε. να δημοσιευθεί στην Εφημερίδα της Κυβεονήσεως. 
Αθήνα, 18 Οκτωβρίου 1989 

Ο ΥΠΟΥΡΓΟΣ 

I. ΚΟΥΚΙΑΔΗΣ 
- φ - 

Αριθ. 11840 (8) 

Παράταση αναστολής ισχύος διατάξεων του Μεταλλευτικού Κώδικα 
για την νήσο Μύκονο. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 


Άρθρο 1 παρ. 2 

Η παρούσα συλλογική σύμβαση καλύπτει και τις ειδικότητες των 
Διευθυντών Σκηνής, Βοηθών Διευθυντών Σκηνής και υποβολέων. 

Άρθρο 3 (προστίθεται παρ. 5) 

Οι διπλές διανομές γνωστοποιούνται στους ηθοποιούς πριν από την 
έναρξη των δοκιμών κάθε έργου. 


Άρθρο 3 Γ' παρ. 1 (Δοκιμές) 

Γενική δοκιμή είναι εκείνη που πραγματοποιείται με κοστούμια και 
μακιγιάζ. Για την παρουσίαση κάθε θεατρικού έργου επιτρέπονται τρεις 
(3) γενικές δοκιμές. Σε περίπτωση διπλής διανομής στους κύριους ρό¬ 
λους επιτρέπονται τέσσερεις (4) γενικές δοκιμές. Μπορούν επίσης να γί¬ 
νονται και δύο (2) δωρες προγενικές δοκιμές με κοστούμια και μακι¬ 
γιάζ. 

Άρθρο 3 Γ’ παρ. 10 (Δοκιμές) 

Τα θέατρα είναι υποχρεωμένα να έχουν έτοιμα τα σκηνικά τα κοστού¬ 
μια και το φροντιστήριο των παραστάσεων, τουλάχιστον στις προγενικές 
και στις γενικές δοκιμές. Το θέατρο υποχρεούται να αναρτά τη διανομή 
και τη διπλή διανομή και να παραδίδει τα κείμενα των έργων στους ηθο¬ 
ποιούς τουλάχιστον δέκα (10) ημέρες πριν από την έναρξη των δοκι¬ 
μών. 


Άρθρον 2ον 

Από 1η Ιανουάριου 1989, οι αποδοχές που λαμβάνονται υπόψη με 
βάση τις ισχύουσες ρυθμίσεις για τον υπολογισμό της Α.Τ.Α. όπως 
έχουν διαμορφωθεί την 31η Δεκεμβρίου 1988, μαζί με το ποσό που 
προέκυψε από τη χορήγηση του διορθωτικού ποσοστού Α.Τ.Α. έτους 
1988 (1,4%) αυξάνονται με την Α.Τ.Α. η οποία θα καταβάλλεται σύμ¬ 
φωνα με την αριθμ. Α.Π. 2001854/110/0022/10.1.1989 Κοινή 
Υπουργική απόφαση «Κλιμάκωση ποσοστού της Α.Τ.Α. από 
1.1.1989» (ΦΕΚ 31/Β/17.1.89). 


Άρθρον 3ον 

Οι κατά κλιμάκιο βασικοί μηνιαίοι μισθοί του προσωπικού που καλύ¬ 
πτει η σύμβαση αυτή καθορίζονται ως εξής: 


Κλιμάκιο 


1 

2 

3 

4 

5 

6 

7 

8 


Βασ. Μισθός 

37.900 δοχ. 

43.900 δρχ. 
48.000 δρχ. 

52.500 δρχ, 

57.500 δρχ. 

61.000 δρχ. 

65.700 δρχ. 
71.600 δρχ. 

Άρθρον 4ον 


Το επίδομα γάμου καταβάλλεται σύμφωνα με τις διατάξεις του Ε.Γ.- 
Σ.Σ.Ε. και του άρθρου 20 § 2 του Ν. 1849/89. 


1. Έχοντας υπόψη: 

α. Τις διατάξεις του Ν.Δ. 4433/64 «Περί μεταλλευτικών ερευνών 
του Δημοσίου και άλλων τινών μεταλλευτικών διατάξεων» και ειδικό¬ 
τερα την παράγραφο 3 του αρθ. 1 αυτού. 

β. Την απόφαση του Υπουργού Βιομηχανίας, Ενέργειας και Τεχνο¬ 
λογίας με αριθ. 13261/6.10.86 (ΦΕΚ 746/Β/31.10.86) με την 
οποία έχει ανασταλεί η ισχύς των διατάξεων του Μεταλλευτικού Κώ¬ 
δικα, που αφορούν την υποβολή αιτήσεων στον αρμόδιο Νομάρχη για 
χορήγηση άδειας μεταλλευτικών ερευνών σε όλη την έκταση της νήσου 
Μυκόνου επί μια τριετία, δήλαδή μέχρι της 31.10,89. 

γ. Το έγγραφο του Ι.Γ.Μ.Ε. με αριθ. Α.Π. 146/2.10.89 με τα συ¬ 
νημμένα του, αποφασίζουμε: 

2. Παρατείνουμε για έναν χρόνο, δηλαδή μέχρι της 31.10.1990 την 
ισχύ της απόφασης του Υπουργού Βιομηχανίας, Ενέργειας και Τεχνο¬ 
λογίας με αριθ. 13261/6.10.86 (ΦΕΚ 746/Β/31.10.86) με την 
οποία έχει ανασταλεί η ισχύς των διατάξεων του Μεταλλευτικού Κώ¬ 
δικα, που αναφέρονται στην υποβολή αιτήσεων στον αρμόδιο Νομάρχη, 
για χορήγηση αδείας μεταλλευτικών ερευνών σε όλη την έκταση της νή¬ 
σου Μυκόνου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Οκτωβρίου 1989 

Ο ΥΠΟΥΡΓΟΣ 

Π. ΣΑΚΕΛΛΑΡΙΔΗΣ 

- ♦- 

Αριθ. 11839 (9) 

Παράταση αναστολής ισχύος διατάξεων του Μεταλλευτικού Κώδικα 

για περιοχές ερευνητέες από το Δημόσιο στον Νομό Ροδόπης. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν.Δ. 4433/64 «Περί μεταλλευτικών ερευνών 
του Δημοσίου και άλλων τινών μεταλλευτικών διατάξεων» και ειδικό¬ 
τερα την παράγραφο 3 του αρθ. 1 αυτού. 

2. Την απόφαση του Υπουργού Βιομηχανίας, Ενέργειας και Τεχνο¬ 
λογίας με αριθ. 13263/6.10.86 (ΦΕΚ 746/Β/31.10.86) με την 
οποία έχει ανασταλεί η ισχύς των διατάξεων του Μεταλλευτικού Κώ¬ 
δικα, που αφορούν την υποβολή αιτήσεων στον αρμόδιο Νομάρχη για 
χορήγηση άδειας μεταλλευτικών ερευνών στις περιοχές: 

α. Βυροίνης - Εσοχής. 

β. Άνω Δροσίνης - Οργάνης του Νομού Ροδόπης επί μια τριετία δη¬ 
λαδή μέχρι της 31.10.89. 

3. Το έγγραφο του Ι.Γ.Μ.Ε. με αριθ. Ε.Π. 142/25.9,89, αποφασί¬ 
ζουμε: 

2. Παρατείνουμε για έναν χρόνο, δηλαδή μέχρι της 31.10.1990 την 
ισχύ της απόφασης του Υπουργού Βιομηχανίας, Ενέργειας και Τεχνο¬ 
λογίας 1326.3/6.10.86 με την οποία έχει ανασταλεί η ισχύς των δια¬ 
τάξεων του Μεταλλευτικού Κώδικα, που αναφέρονται στην υποβολή αι- 

τήσεων στον αρμόδιο Νομάρχη αδείας μεταλλευτικών ερευνών στις πε¬ 
ριοχές Βυρσύνης - Εσοχής και Άνω Δροσίνης - Οργάνηςτου Νομού Ρο¬ 
δόπης των οποίων τα όρια καθορίζονται στην απόφαση αυτή. 

I I απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Οκτωβρίου 1989 

Ο ΥΠΟΥΡΓΟΣ 

Π. ΣΑΚΕΛΛΑΡΙΔΗΣ 


♦ 


Αριθ. Φ. 17.1/3111/47 


( 10 ) 


«Μεταφορά του Ιδιωτικού Δημ. Σχολείου «Μ. Αηδονοπούλου». 


Ο ΝΟΜΑΡΧΗΣ ΑΝΑΤ. ΑΤΤΙΚΗΣ 


Έχοντας υπόψη: 

1. Τις διατάξεις του άρθρου 18 του Α.Ν. 2545/40 (ΦΕΚ 287/τ. 

Α·). 

2. Τις διατάξεις της παρ. 9 του άρθρου 8 και της παρ. 1 του άρθρου 
57 του Ν. 682/77 (ΦΕΚ 244 τ. Α’). 

■ 3. Τις διατάξεις του άρθρου 7 του Π.Δ. 472/83 (ΦΕΚ 181/Α/ 
14.12.83). 

4. Την 28/6.10.89 πράξη του ΠΤΣΠΕ, αποφασίζουμε: 
Εγκρίνουμε τη μεταφορά του Ιδιωτικού Δημοτικού Σχολείου «Μ. 
Αηδονοπούλου» από την περιοχή του Αμαρουσίου, Κηφισίας 47, στην 
περιοχή της Παλλήνης Αττικής, Θέση Μπαλάνα, με τον όρο ότι θα λει¬ 
τουργήσει μετά τη χορήγηση της άδειας λειτουργίας. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αγία Παρασκευή, 12 Οκτωβρίου 1989 

Ο ΝΟΜΑΡΧΗΣ 
ΧΡΗΣΤΟΣ ΓΟΥΑΑΣ 

- *- 


Αριθ, 17642 (11) 

Σύσταση ίδιου Νομικού προσώπου με την επωνυμία «Σχολική επιτροπή 
1ου και 2ου Γυμνασίου και Λυκείου Καματερού», Ν. Δυτ. Αττικής. 


Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώ¬ 
δικα (Π.Δ. 323/1989). 

2. Την ΣΤ 5/26/5.10.1988 κοινή απόφαση των Υπουργών Εσω¬ 
τερικών, Οικονομικών, Εθνικής Παιδείας και Θρησκευμάτων και Περι¬ 
βάλλοντος Χωροταξίας και Δημοσίων Έργων. 

3. Την 174/89 απόφαση του Δημοτικού Συμβουλίου Καματερού, 
αποφασίζουμε: 

1. Συνιστούμε στο Δήμο Καματερού του Νομού Αττικής ίδιο Νομικό 
πρόσωπο με την επωνυμία «Σχολική επιτροπή 1ου και 2ου Γυμνασίου 
και Λυκείου Καματερού. 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται, για τις λειτουργικές 
δαπάνες καθαριότητας θέρμανσης, φωτισμού, ύδρευσής, τηλεφώνου 
αποχέτευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ) II φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. - 

3. Το Νομικό Πρόσωπο διοικείται από 7μελές Διοικητικό Συμβού¬ 
λιο, που αποτελείται από: 

α) Τον εκάστοτε Δήμαρχο, ως πρόεδρο, ή τον υπ’ αυτού οριζόμενο 
δημοτικό σύμβουλο, ως πρόεδρο. 

β) Ένα (1) δημοτικό σύμβουλο. 

γ) Τους Διευθυντές του 1ου και 2ου Γυμνασίου και Λυκείου Καματε¬ 
ρού. 

δ) Τον εκπρόσωπο των συλλόγων γονέων και κηδεμόνων του 1ου και 
2ου Γυμνασίου και Λυκείου Καματερού. 


ε) Ένα (1) δημότη ή κάτοικο. 

4. Η θητεία του πρώτου Δ.Σ. του Νομικού προσώπου λήγει με τη 
λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική ή κοινοτική πε¬ 
ρίοδο. Το Δ.Σ. εκλέγει αντιπρόεδρο γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση του Δήμου Καματερού. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
άλλη δημόσια αρχή από τον Πρόεδρο του Διοικητικού Συμβουλίου και 
όταν αυτός απουσιάζει ή κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 4 Οκτωβρίου 1989 > 

Ο Νομάρχης 

ΜΙΛΤ. ΠΑΠΑΘΑΝΑΣΙΟΥ 

-φ- 

Αριθ. ΕΣ. 33652 (12) 

Τροποποίηση της συστατικής πράξης του Ν.Π. με την επωνυμία 

«ΠΝΕΥΜΑΤΙΚΟ ΚΕΝΤΡΟ ΠΟΛΙΧΝΗΣ» 

Η ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 187 του Π.Δ/τος 323/89 «περί κωδι- 
κοποιήσεως σε ενιαίο κείμενο νόμου των διατάξεων του δημοτικού και 
κοινοτικού κώδικα», όπως τροποποιήθηκαν και συμπληρώθηκαν. 

2. Την αριθ. 262/1989 απόφαση του Δημοτικού Συμβουλίου Πολί- 

3. Το αριθ. Π.Δ. 819/1979 περί συστάσεως Ν.Π. και τις αριθ. ΕΣ. 
24495/6.8.1987 καιΕΣ. 1917/27.1.1989 όμοιες αποφάσεις μοις. 

4. Το Π.Δ. 331/83 «περί μεταβιβάσεως αρμοδιοτήτων Υπ. Εσωτε¬ 
ρικών στους Νομάρχες», αποφασίζουμε: 

Τροποποιούμε την παρ. 5 της συστατικής πράξης του νομικού προ¬ 
σώπου με το όνομα «Πνευματικό Κέντρο Πολίχνης» η οποία (αντικαθί¬ 
σταται ως προς τα εξής: 

Παρ. 5: Πόροι του νομικού προσώπου είναι: α) η ετήσια επιχορήγηση 
του Δήμου ποσού 50.000.000 δρχ. 

Κατά τα λοιπά ισχύουν το Π.Δ. 819/79 και οι ΕΣ. 24495/ 
6.8.1987 και 1917/27.1.89 αποφάσεις της Νομαρχίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 6 Οκτωβρίου 1989 

Η ΝΟΜΑΡΧΗΣ 
ΑΣΗΜΙΝΑ ΞΗΡΟΤΥΡΗ 

-φ- 

Αριθ. ΕΣ 33739 ' (13) 

Σύσταση Κοινοτικού νομικού προσώπου με το όνομα Σχολική Επιτροπή 

Δημοτικού Σχολείου και Νηπιαγωγείου Κοινότητας Πενταλόφου Ν. 

Θεσσαλονίκης. 

Η ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 187 του Π.Δ/τος 323/1989 «Περί κω- 
δικοποιήσεως σε ενιαίο κείμενο νόμου, με τίτλο Δημοτικός και Κοινοτι¬ 
κός Κώδικας των ισχυουσών διατάξεων του δημοτικού και κοινοτικού 
κώδικα, όπως τροποποιήθηκαν και συμπληρώθηκαν. 

2. Τις διατάξεις του Π.Δ/τος 331/1983 (ΦΕΚ 119/8.9.83 τ.Α’). 

3. Την αριθ. ΣΤ5/26/5.10.1988 (ΦΕΚ 732/Β/5.10.1988) 
κοινή απόφαση των Υπουργών Εσωτερικών, Οικονομικών, Εθνικής 
Παιδείας και Θρησκευμάτων και Περιβάλλοντος Χωροταξίας και Δη¬ 
μοσίων Έργων. 

4. Την αριθ. 33/89 απόφαση του Κοινοτικού Συμβουλίου αποφασί¬ 
ζουμε: 

1. Συστήνουμε ίδιο νομικό πρόσωπο με το όνομα «Σχολική Επιτροπή 
Δημοτικού Σχολείου και Νηπιαγωγείου» στην Κοινότητα Πενταλόφου 
του Νομού μας. 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρΐνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από επταμελές διοικητικό συμβού¬ 
λιο αποτελούμενο από: 

α. Τον εκάστοτε Αντιπρόεδρο της Κοινότητας, ως Πρόεδρο. 

β. Δύο (2) Κοινοτικούς Συμβούλους, που ορίζονται με απόφαση του 
Κοιν. Συμβουλίου. 

γ. Τους εκάστοτε Δ/ντές του Δημοτικού Σχολείου και Νηπιαγω¬ 
γείου. 

δ. Από έναν (1) εκπρόσωπο των Συλλόγων γονέων και κηδεμόνων 
του Δημοτικού Σχολείου και Νηπιαγωγείου, που ορίζονται από τους οι¬ 
κείους Συλλόγους. 

Η θητεία του πρώτου διοικητικού συμβουλίου λήγει με τη λήξη της 
παρούσης δημοτικής και κοινοτικής περιόδου. Η θητεία των μελών του 
διοικητικού συμβουλίου ακολουθεί τη δημοτική και κοινοτική περίοδο. 

Το Διοικητικό Συμβούλιο εκλέγει τον Αντιπρόεδρο και Γραμματέα 
αυτού. 

4. Πόροι του νομικού προσώπου είναι: 

α. Η ετήσια επιχορήγηση της Κοινότητας Πενταλόφου. 

β. Η ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες. 

δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

5. Περιουσία αυτού είναι: α) Ο σχολικός γεωργικός κλήρος έκτασης 
19.809 τ.μ. στη θέση Ομάρ Σαρίφ της Κοινότητας και β) το σχολικό 
οικόπεδο έκτασης 6.774 τ.μ. μετά των διδακτηριακών εγκαταστά¬ 
σεων. 

6. Το νομικό πρόσωπο εκπροωπείται στα δικαστήρια και σε κάθε δη¬ 
μόσια αρχή από τον Πρόεδρο του διοικητικού συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 


Θεσσαλονίκη, 6 Οκτωβρίου 1989 

Η Νομάρχης 
ΑΣΗΜΙΝΑ ΞΗΡΟΤΥΡΗ 


♦ 


Αριθ. ΕΣ 33367 (14) 

Σύσταση Κοινοτικού νομικού προσώπου με το όνομα Σχολική Επιτροπή 
Δημοτικού Σχολείου και Νηπιαγωγείου Κοινότητας Απολλωνίας. 


Η ΝΟΜΑΡΧΗΣ ΘΕΣΣΑΛΟΝΙΚΗΣ 


Έχοντας υπόψη: 

1. Τις διατάξεις του άρθρου 187 του Π.Δ/τος 323/1989 «Περί κω- 


δικοποιήσεως σε ενιαίο κείμενο νόμου, με τίτλο Δημοτικός και Κοινοτι¬ 
κός Κώδικας των ισχυουσών διατάξεων του δημοτικού και κοινοτικού 
κώδικα, όπως τροποποιήθηκαν και συμπληρώθηκαν. 

2. Τις διατάξεις του Π.Δ/τος 331/1983 (ΦΕΚ 119/8.9.83 τ.Α - ). 

3. Την αριθ. ΣΤ5/26/5.10.1988 (ΦΕΚ 732/Β/5.10.1988) 
κοινή απόφαση των Υπουργών Εσωτερικών, Οικονομικών, Εθνικής 
Παιδείας και θρησκευμάτων και Περιβάλλοντος Χωροταξίας και Δη¬ 
μοσίων Έργων. 

4. Την αριθ. 34/89 απόφαση του Κοινοτικού Συμβουλίου Απολλω¬ 
νίας, αποφασίζουμε: 

1. Συστήνουμε ίδιο νομικό πρόσωπο με το όνομα «Σχολική Επιτροπή 
Δημοτικού Σχολείου και Νηπιαγωγείου» στην Κοινότητα Απολλωνίας 
του Νομού μας. 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρΐνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από πενταμελές διοικητικό συμβού¬ 
λιο αποτελούμενο από: 

α. Τον εκάστοτε Πρόεδρο της Κοινότητας, ως Πρόεδρο. 

β. Από τους εκάστοτε διευθυντές του Δημοτικού Σχολείου και Νηπια¬ 
γωγείου. 

γ. Έναν (1) εκπρόσωπο των Συλλόγων Γονέων και Κηδεμόνων του 
Δημ. Σχολείου και Νηπιαγωγείου που ορίζονται από τους οικείους συλ¬ 
λόγους. 

Η θητεία του πρώτου διοικητικού συμβουλίου λήγει με τη λήξη της 
παρούσης δημοτικής και κοινοτικής περιόδου. Η θητεία των μελών του 
διοικητικού συμβουλίου ακολουθεί τη δημοτική και κοινοτική περίοδο. 

Το Διοικητικό Συμβούλιο .εκλέγει τον Αντιπρόεδρο και Γραμματέα 
αυτού. 

4. Πόροι του νομικού προσώπου είναι: 

α. Η ετήσια επιχορήγηση της Κοινότητας Απολλωνίας. 

β. Η ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες. 

δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

5. Περιουσία αυτού είναι: Σχολικός κλήρος 55 στρεμμάτων. 

6. Το νομικό πρόσωπο εκπροωπείται στα δικαστήρια και σε κάθε δη¬ 
μόσια αρχή από τον Πρόεδρο του διοικητικού συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 6 Οκτωβρίου 1989 

Η Νομάρχης 
ΑΣΗΜΙΝΑ ΞΗΡΟΤΥΡΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



